b'\n_START_ARTICLE_\nJure Vran\n_START_SECTION_\nKlubska kariera\n_START_PARAGRAPH_\nVran se z rokometom se ukvarja \xc5\xbee od otro\xc5\xa1tva, igra na polo\xc5\xbeaju vratarja. Njegov prvi rokometni klub je bil RK Cimos Koper, kjer je igral od leta 1993, v \xc4\x8dlanski konkurenci pa od sezone 2004/05 do 2007/08. V sezonah 2008/09 in 2009/10 je igral za RD Slovan, v prvem delu sezone 2010/11 v nem\xc5\xa1kem klubu Frisch Auf G\xc3\xb6ppingen, v drugem delu sezone pa se je vrnil v mati\xc4\x8dni klub RK Cimos Koper._NEWLINE_S Cimosom je se je v sezoni 2007/08 uvrstil v polfinale Pokala Evropske rokometne zveze, v isti sezoni osvojil slovenski pokal in drugo mesto v slovenski ligi. V sezoni 2010/11 je s klubom ponovno osvojil slovenski pokal ter tudi slovensko ligo in pokal Challenge Cup. S Slovanom je v sezoni 2008/09 osvojil peto mesto v slovenski ligi in tretje mesto v slovenskem superpokalu, v sezoni 2009/10 pa \xc4\x8detrto mesto v slovenski ligi in uvrstitev v polfinale pokala Challenge Cup.\n_START_SECTION_\nReprezentan\xc4\x8dna kariera\n_START_PARAGRAPH_\nBil je \xc4\x8dlan slovenske kadetske in mladinske reprezentance, ob\xc4\x8dasno igra v slovenski reprezentanci. Na Evropskem mladinskem prvenstvu 2004 v Latviji je osvojil tretje mesto, na Svetovnem mladinskem prvenstvu 2005 pa osmo mesto.'